

**Opis projektu**

|  |  |
| --- | --- |
| **Názov projektu:** | **Absolventská prax 2** |
| **Žiadateľ:** | **Ústredie práce, sociálnych vecí a rodiny** |
| **Dĺžka realizácie aktivít projektu :** | **01/2012- 06/2013** |



Programové obdobie 2007 – 2013

**VÝCHODISKOVÁ SITUÁCIA**

Posilnenie postavenia absolventov škôl a vytvorenie priaznivých podmienok, aby mohli rozvíjať svoje schopnosti a pracovať, je z hľadiska zdravého hospodárskeho a sociálneho rozvoja štátu nevyhnutné. Je veľmi dôležité, aby sa každému mladému jednotlivcovi poskytla možnosť využiť svoj potenciál a prispieť tak k sociálnej súdržnosti a trvalo udržateľnému rozvoju spoločnosti.

Mladí ľudia patria medzi znevýhodnené skupiny obyvateľstva ohrozené rizikom chudoby a sociálnym vylúčením práve v dôsledku ich nezamestnanosti. Počet nezamestnaných mladých ľudí vo veku 15 – 24 rokov predstavoval ku dňu 30.9. 2011 na celkovom počte uchádzačov o zamestnanie (ďalej len „UoZ“) 18,13 %-ný podiel (zdroj: http://www.upsvar.sk/statistiky/...). Tento stav naznačuje, že prechodné obdobie mladých ľudí od vzdelávania k zamestnaniu sa značne predĺžilo a skomplikovalo. Preto nezamestnanosť mladých často vyúsťuje do dlhodobej nezamestnanosti, či neaktivity. Absolventi škôl (do dvoch rokov po ukončení školy) tvoria 8,71 % podiel na celkovom počte nezamestnaných UoZ (stav k 30.9.2011).

Stav absolventov škôl z celkového počtu UoZ dosiahol k 30.9.2011 hodnotu 32 224. Možno konštatovať, že absolventi škôl tvoria tretiu najpočetnejšiu skupiny znevýhodnených UoZ.

#### CIEĽOVÁ SKUPINA PROJEKTU

Absolventi škôl, za ktorých sa podľa §8 odsek 1 písm. a) zákona č. 5/2004 Z.z. o službách zamestnanosti a o zmene a doplnení niektorých zákonov v znení neskorších predpisov (ďalej len „zákon o službách zamestnanosti“) považuje občan mladší ako 26 rokov veku, ktorý skončil sústavnú prípravu na povolanie v dennej forme štúdia pred menej ako dvomi rokmi a nezískal svoje prvé pravidelne platené zamestnanie.

Podľa § 51, odsek 2 zákona o službách zamestnanosti, za absolventa školy sa na účely vykonávania absolventskej praxe, okrem absolventa školy podľa §8 odsek 1, písm. a) zákona o službách zamestnaností, považuje každý uchádzač o zamestnanie do 26 rokov veku bez ohľadu na to, či skončil sústavnú prípravu na povolanie a bez ohľadu na to, či získal pravidelne platené zamestnanie.

Základnú informáciu o absolventskej praxi poskytne každému absolventovi školy, príslušný útvar informačných, poradenských a  sprostredkovateľských služieb úradu PSVR. Informácie o  aktuálnych  možnostiach vykonávať absolventskú prax v regióne poskytnú úrady PSVR absolventom škôl aj prostredníctvom informačných letákov***,*** ktoré sú umiestnené na viditeľnom mieste na výveskách úradov PSVR.

Absolventská prax, ktorá sa vykonáva u zamestnávateľa za presne stanovených podmienok, je zabezpečovaná príslušnými úradmi PSVR po uzatvorení dohôd medzi úradom PSVR a absolventom školy a úradom PSVR a zamestnávateľom.

**OČAKÁVANÁ SITUÁCIA PO SKONČENÍ REALIZÁCIE PROJEKTU**

Do projektu bude celkovo zapojených 11 435 osôb cieľovej skupiny, z toho 4 002 mužov a 7 433 žien. Predpokladáme, že z celkového počtu zaradených osôb na absolventskú prax, bude 25 % osôb po ukončení absolventskej praxe umiestnených na trh práce.

Základnú informáciu o absolventskej praxi poskytne každému absolventovi školy, ktorý spĺňa podmienky nástupu na výkon absolventskej praxe, príslušný útvar informačných a  sprostredkovateľských služieb úradu.

Informácie o  aktuálnych  možnostiach vykonávať absolventskú prax v regióne poskytnú úrady absolventom škôl aj prostredníctvom informačných letákov***,*** ktoré sú umiestnené na viditeľnom mieste na výveskách úradov.

Absolventská prax je zabezpečovaná po uzatvorení dohôd medzi úradom a absolventom školy a  vykonáva sa u  zamestnávateľa za presne stanovených podmienok medzi zamestnávateľom a  úradom a  medzi absolventom školy a  úradom.

**Podrobný popis hlavných aktivít**

Hlavnou aktivitou projektu je poskytovanie príspevkov na vykonávanie absolventskej praxe - podľa § 51 zákona o službách zamestnanosti, v rámci ktorej bude úrad PSVR poskytovať absolventovi školy počas vykonávania absolventskej praxe paušálny príspevok vo výške sumy životného minima poskytovaného jednej plnoletej fyzickej osobe podľa zákona č. 601/2003 Z z. o životnom minime a o zmene a doplnení niektorých zákonov v znení neskorších predpisov mesačne na úhradu jeho nevyhnutných osobných výdavkov spojených s vykonávaním absolventskej praxe. Zároveň úrad PSVR bude poskytovať absolventovi náhradu poistného na úrazové poistenie počas vykonávania absolventskej praxe. Spolu s úhradou príspevku na vykonávanie absolventskej praxe úrad PSVR poukáže absolventovi školy aj ním preukázanú úhradu poistného za úrazové poistenie počas vykonávania absolventskej praxe, ak absolvent školy uzatvorí zmluvu o úrazovom poistení podľa § 51 ods. 5 a ods. 8 písm. g) zákona o službách zamestnanosti, najskôr v deň uzavretia dohody a najneskôr do dňa nástupu na vykonávanie absolventskej praxe s niektorou z komerčných poisťovní poskytujúcich úrazové poistenie.

 Príspevok na vykonávanie absolventskej praxe, ktorej zámerom je zlepšiť pripravenosť absolventov škôl na vstup na trh práce, má v súlade zo zákonom o službách zamestnanosti obligatórny charakter a poskytuje sa v  zmysle internej normy „Príspevok na vykonávanie absolventskej praxe“ podľa § 51 zákona Národnej rady SR č. 5/2004 Z.z. o službách zamestnanosti a o zmene a doplnení niektorých zákonov v znení neskorších predpisov“ v platnom znení, ktorá podrobne popisuje postup a formuláre pre realizáciu predmetného nástroja AOTP. *Uvedená interná norma je doložená v prílohe*.

 Absolvent školy bude vykonávať absolventskú prax najmenej 3 mesiace a najviac 6 mesiacov, bez možnosti jej predĺženia a opakovaného vykonávania, v rozsahu 20 hodín týždenne u konkrétneho zamestnávateľa podľa § 51 ods.4 zákona  službách zamestnanosti. Paušálny príspevok sa kráti za dni voľna podľa §51 ods. 5 a ods. 7 zákona o službách zamestnanosti a za ďalšie dni neprítomnosti na absolventskej praxi na základe evidencie dochádzky, ktorú predkladá zamestnávateľ úradu podľa §51 odseku 9 písm. d) zákona o službách zamestnanosti.

 Dĺžka vedenia UoZ v evidencii UoZ (absolventa školy) na účely poskytovania príspevku na vykonávanie absolventskej praxe je najmenej 3 mesiace (§10 vyhlášky MPSVR SR č. 44/2004 Z.z. v znení neskorších predpisov).

 Úrady PSVR budú pri zabezpečovaní vykonávania absolventskej praxe zosúlaďovať požiadavky zamestnávateľov a absolventov škôl s  ponukou trhu práce, pričom budú postupovať diferencovane a uplatňovať prísne kritéria výberu absolventov škôl na vykonávanie absolventskej praxe tak, aby absolventská prax absolventov škôl bola zameraná na získanie odborných zručností a praktických skúseností u zamestnávateľa, s možnosťou čo najrýchlejšieho uplatnenia týchto absolventov škôl na trhu práce.

 Pri výbere absolventov škôl na vykonávanie absolventskej praxe sa bude zohľadňovať predovšetkým dosiahnutý stupeň vzdelania, študijný, resp. učebný odbor alebo príbuzný odbor s charakterom pracovného miesta, ktoré má v rámci vykonávania absolventskej praxe absolvent školy obsadiť a perspektíva uplatnenia absolventa školy na trhu práce po ukončení vykonávania absolventskej praxe.

 Absolvent školy, ktorý vykonával absolventskú prax počas predchádzajúceho vedenia v evidencii UoZ a po jej ukončení bol vyradený z evidencie UoZ (napr. z dôvodu nástupu do zamestnania), môže byť zaradený na vykonávanie absolventskej praxe až počas ďalšej evidencie v evidencii UoZ, ak naďalej spĺňa podmienky ustanovené v § 51 zákona o službách zamestnanosti.

**Podrobný popis nepriamych aktivít (riadenie a publicita a informovanosť)**

**Aktivita Riadenie projektu**

Riadenie projektu bude zabezpečované v súlade so zmluvou o poskytnutí nenávratného finančného príspevku na realizáciu projektu medzi RO a ústredím, podľa ktorej poskytovanie príspevkov realizujú úrady. Verejné obstarávanie na podporné aktivity, metodické usmerňovanie úradov a sumarizovanie údajov bude zabezpečovať ústredie.

**Aktivita Publicita a informovanosť**

Publicita a informovanosť bude zabezpečená počas celého obdobia trvania realizácie projektu a bude sa riadiť Manuálom pre informovanie a publicitu pre prijímateľov v rámci ESF (2007-2013) pre Operačný program Zamestnanosť a sociálna inklúzia.

V zmysle Manuálu pre informovanosť a publicitu bude publicita projektu realizovaná prostredníctvom printových médií, informačných/propagačných materiálov. Prostredníctvom nich bude prijímateľ informovať účastníkov projektu ako aj širokú verejnosť, že aktivity, ktoré sa realizujú v rámci projektu sa uskutočňujú vďaka pomoci EÚ, konkrétne vďaka prostriedkom poskytnutým z ESF.